Grace Nortey

Grace Nortey (wɔwoo no Kwakwa 1, 1937) yɛ Ghana sentwanyi a oedzi dwuma etsitsir pii wɔ Ghana TV do. Ɔabɔ no ho mbɔdzen wɔ sentwa mu, agorhwɛbea na ahwɛgor edwuma no mu bɔbor mfe enum nye yi na yehu no dɛ Ghana agorhwɛbea na ahwɛgor edwuma no mu nyimpa a ɔagye dzin.

 N'ahyɛse Abrabɔ 
Wɔwoo Grace Nortey wɔ Kwakwa 1, 1937.

 Edwuma 
Oedzi dwuma dɛ ɔgofoba wɔ sen ahorow pii a National Film na Television Institute (NAFTI) yɛe mu.

Wɔtaa ma no dwuma dɛ obia onyiɔdzenyi, obi a onyim kasa,ɔkokodurnyi, obi a n'ano atsew, ɔkasafo, obi a okyir  nkwaseasɛm, na ɔwɔ ɔpɛ a no mu yɛ dzen na oyii atsetsesɛm na ndzeyɛɛ a ne ber etwamu na ɔnnyɛ akwa, a egyanom mpanyimfo adwen a ɔyɛ katsee kɛse, mbanyimfo tumdzi, asetsena na amambra mu ndzeyɛɛ a aka ekyir na ɔma nyimpa kɔ tsia mbaa na mbaa mpanyimfo, kuw mu nyiyimu, ahyehyɛdze mu edzifodzepɛ, na asetsena mu ntsɛnkyea,  na pii a ɔkeka ho.

Dzin a Nortey gyee  no kɛsenara gyina akasakasa pii a wɔyɛ mberantsɛ a hɔn asɛm yɛ dzen na wɔmmpɛ nsesa, a hɔn a wɔtse dɛ Solomon Sampa, MacJordan Amartey, George Williams, Kofi Adjorlolo, na William Addo (Akpatse), na afofor so ka ka ho bi.

Nna Nortey bɔ no ho mbɔdzen ne  tsitsiriw wɔ afe 80 no mu na mfirinhyia apem no ahyɛse ntamu —ber a wɔtaa ka ho asɛm dɛ Ghana agodzi na ahwɛgor ber a ɔyɛ sika kɔkɔɔ ber a nna ewimbir enyigyedze TV do dwumadzi ahorow tse dɛ "Obra," "Osofo Dadzie," "Key Soap Concert Party," "Cantata," "Taxi Driver," na "Thursday Theatre" agye dzin kɛse no. Nna oedzi dwuma wɔ sen ahorow pii mu wɔ agoprama do ansaana orupue wɔ sen na tɛlɛbihyɛn do. Ansaana ɔregye dzin wɔ tɛlɛbihyɛn do no, ɔyɛɛ radio do kasa dwumadzi bi maa Ga mbasiafo ("Nyeawokoshie") wɔ Radio One do wɔ afe 1970 no mu. Ber a odzi kan a opuei wɔ Tv do yɛ afe  1986 mu wɔ King Ampaw/Peter Wohlgemuth-Reinery bɔ a wɔbɔɔ mu  yɛɛ Afro Movies aserewsɛm sen "Juju," ber a odzii dwuma dɛ sentwanyi a ɔagye dzin Joe Eyison ne yer, na nyimpa bi tse dɛ Emmanuel Agbenowu, Grace Ofoe, Osei Kwabena, na Evans Oma Hunter, na afofor so ka ho. Sen ahorow a ɔdaa nsew paara wɔ mu no bi nye Lost Hope, Dza Gbele, Matters of the Heart, Sekina, Expectations, Jewels, Beasts of No Nation (2015), Ties That Bind (2011), Sinking Sands (2011), Nana Akoto (1985), Escape to Love (1996), na The Other Side of The Rich (1992), nye afofor pii.

Ɔhaw a nna ɔwɔ wɔ n'apɔwmudzen na  n’enyiwa ho wɔ mfe kakra yi mu no kyerɛ dɛ onndzi dwumadzi ahorow a wɔakyerɛw  anaadɛ dwumadzi a ohia dɛ obedzi dwuma akɛse  osian akwansiwdze a aba wɔ ne nantsew mu na ɔhaw a ɔwɔ wɔ akenkan mu no ntsi. Ne nyina mu no, ɔda ho ara dzi dwuma nketsenketse wɔ sen na ahwɛgor mu, a onnhia anantsew anantsew dodow na  ɔsan so ma wonya hokwan kɛse ma ndzɛmba a wɔyɛ no fi ahyɛse.

 No mboa 
Nortey ka Ghana Actors Guild kuw no ho, a no botae nye dɛ ɔbɔhwɛ kuwmba adadaw na afofor nyina hɔn yiedzi nsɛm do. 

Nortey esi do dua dɛ otward ɛ sentwafo nya nwomasua a ɔfata na adzesua mu ntsetsee wɔ agodzi mu ansaana wɔayɛ wɔdze hɔn ho ahyɛ sentwa edwuma no mu.

 N'abrabɔ 
Nortey wɔ mba enum. Sheila Nortey ne na nye Grace a ɔno so yɛ sentwanyi.

 Sen Ahorow 
Sen
AfeSenNo dwumaNotes1985Nana Akoto1992The Other Side of the RichMrs. Ampofo1993Matters of the Heart2006Frozen EmotionDirect-to-video2008Before My EyesWummiDirect-to-video2009My Sister's honourMrs. WillsAhwɛgor2011Sinking SandsGrandmaTies That BindChurch Member2015Beasts of No NationOld Witch Woman2016Amakye and DedePaserew2019P over DAyorkor'95Old Woman

 Ekyir yi Abrabɔ 
Wɔ ne mfe a odzi ekyir mu no, Grace Nortey hyiaa nsɛm a no mu yɛ dzen a ɔfa onyin ho, tse dɛ n'apɔwmudzen ho nsɛm na no dwuma a no do atsew wɔ sentwa edwuma no mu.

 Abawdobɔdze 
Nortey agye abawdobɔdze pii a Lifetime Achievement Award wɔ Black Star International Film Festival, a abawdobɔdze wɔ  Ghana Movie Awards mu  na Glitz Women of the Year Honours ka ho bi.

 Best Cameo Actress (Movie: "Adams Apple") - Ghana Movie Awards (2011)
 Excellence in Arts - Glitz Women of the Year Honours (2016)
 Lifetime Achievement Award - Black Star International Film Festival (BSIFF) Awards (2018)
 Legendary Award for Outstanding Contributions: Ghana Actors Entertainment Award (GAEA) - (2020)
 Outstanding Contribution to Women's Excellence in The Performing Arts - 3Music Awards Women's Brunch (2021

mboaedze